Арганізатарам падалося цікавым правесці так званы “парад вуліц”. Іх у Радуцічах пяць — Ленінская, Чырвоная, Маладзёжная, Новая і Садовая. На сцэну запрасілі прадстаўнікоў кожнай. Яны ў творчай форме расказалі, чым і як жывуць суседзі. “Візітоўкі” атрымаліся яркія, каларытныя, выкананы артыстычна і з пачуццём гумару. Лепшым жа, на думку журы, стала прадстаўленне жыхароў Новай. Пераможцамі конкурсаў на лепшыя падворак і яго мастацкае афармленне сталі Уладзімір Жытнік і Анастасія Літцава, а звання “Вуліца ўзорнага парадку” ўдастоена Садовая. Многа радуцічцаў у гэты дзень атрымалі падарункі.